ሚሸል ኦባማ: ''ኣዝያ እትድነቕ ሰበይቲ'' ዝብል መዓርግ ረኺባ ኣብቲ ክፍሊ፡ ሓላፊ ሓለዋ ፕረዚደንትን፡ ካልኦት ኣባላት ሓለዋ 'ሰክረት ሰርቪስ' ምስ ኣባላት ጸጥታ ኤምባሲ ኣመሪካ ኣብ ኢትዮጵያ ከም ዝጸንሑዋ ድማ፡ ዙዛን ራይስ ትጠቅስ። እቶም ሓለፍቲ፡ ሶማላዊ ጉጅለ ኣልሸባብ "ኣብ ዝቕጽል መዓልቲ ፕረዚደንታዊ ቃፍላይና ካብ ቤት ጽሕፈት ሕብረት ኣፍሪቃ ተበጊሱ ናብ ማዕርፎ ነፈርቲ ኣብ ዘምራሓሉ እዋን፡ ኣብ ልዕሊ ፕረዚደንት መጥቃዕቲ ክፍጽሙ መደብ ከም ዘለዎም፡ ርጡብ ሓበሬታ ከም ዘለዎም ሓቢሮሙኒ" "እቲ ሓበሬታ ምስ በጽሓና፡ ዓቲብና ክንርእዮ ከም ዘለና ርዱእ'ዩ ነይሩ። "ድሕሪኡ ናብ ዋሺንግተን ደዊለ፡ ኩሉ ዓቕምታትና ነቲ ስግኣት ኣብ ምህዳን ክዋፈር ንምርግጋጽ፡ ምስቶም ኣዝዮም ኪኢላታትን ኣድማዕትን፡ ምናልባት'ውን ጨካናት ክበሃሉ ዝኽእሉ ሓይልታት ጸጥታ ኢትዮጵያ'ውን ክንራኸብ ጀሚርና።" ምንጪ ስእሊ, Getty Images መግለጺ ስእሊ, ፕረዚደንት ኦባማ ኣብ ኢትዮጵያ ዝገበሮ ዑደት ዛዚሙ ብቀዳማይ ሚኒስተር ሃይለማርያም እናተፋነወ 28 ሓምለ 2015 "ነቲ ጥርጡር ይከታተልዎ ከም ዘለዉን፡ ኣብ ትሕቲ ሓለዋ ኣእትዮሞ ከም ዘለዉን፡ ዘጨንቕ ከም ዘይብልናን ይነግሩና። ክንጭነቕ'ሞ ናይ ግድን'ዩ...።" ሓምለ 28፡ ፕረዚደንት ባራክ ኦባማ ንመራሕቲ ኣፍሪቃ ኣብ ኣደራሽ ሕብረት ኣፍሪቃ መደረ ዘስምዓሉ መዓልቲ'ዩ ዝነበረ። ኣብቲ ዘስምዖ መደረ፡ ነቶም ንነዊሕ ዓመታት ኣብ ስልጣን ዝጸንሑን፡ ኣብ ስልጣን ንምቕጻል ቅዋም ዘመሓይሹን መራሕቲ ኣፍሪቃ ብትሪ ዝነቐፈሉ ኣጋጣሚ'ዩ ነይሩ። እቲ ንፈለማ እዋን ናብ ኢትዮጵያ ዝበጽሐ ኣመሪካዊ ፕረዚደንት ነታ ኣንጻር ጉጅለ ኣልሸባብ ምስ ምምሕዳሩ ትደጋገፍ ዝነበረት ኢትዮጵያን'ውን "ምርእይቲ መሻርኽቲ" ክብል ገሊጹዋ ምባሩ ይዝከር። ሱዛን ራይስ ብዛዕባ'ቲ ደሕሪ'ቲ መደረ ዘጋጠመ ወጣሪ ኩነታት ክትገልጽ እንከላ፡ "ናብ ማዕርፎ ነፈርቲ ክንብገስ ኣብ መካይና ክንኣቱ እናተቐረብና፡ እቲ ኢትዮጵያውያን ዝሃቡና ውሕስነት ባዶሽ ኮይኑ ረኺብናዮ። ምኽንያቱ ሃንደበት፡ ኣመሪካውያን [ኣባላት ጸጥታ] እቲ ጥርጡር ከም ዘይተታሕዘን፡ ኣብ ከባቢ ናይቲ ናብ ማዕርፎ ነፈርቲ ዝወስድ ጽርግያ ከምዘሎን ሓበሬታ ይረኽቡ።" 'ተባራዒ ነታጒ' ናብ ሂላሪ ክሊንተንን ባራክ ኦባማን ተላኢኹ ባራክ ኦባማ "ተረካቢ ሓደራ" ኔልሰን ማንደላ ኮይኖም ዘረባ ከስምዑ ተዓዲሞም "ስለዚ ፕረዚደንት ብቕልጡፍ ናብ ሓደ መጽንሒ ክፍሊ ተወሲዱ። ብናይ ባዕሉ ሰባት [ጸጥታ] ኣብዚ መጽንሒ ክፍሊ ምድጓኑን ንሃገሩ ከይምለስ ምኽልካሉን ስለ ዘይፈለጠ ከንጸርጽር ጀሚሩ። "ኣነ ድማ ምስ ቀዳማይ ሚኒስትር ኢትዮጵያ ኣብ ኣኼባ ኣለኹ። ሓያሎ ካብ መሳርሕተይ፡ ብዛዕባ'ቲ ኩነታት ኣዚና ምሽቓልናን፡ ነቲ ኩነታት ክሳብ ነጻሪ ነቲ ፕረዚደንት ከም ዘይነቀሳቕሶ ነቲ ቀዳማይ ሚኒስተር ይገልጽሉ ነይሮም።" ምንጪ ስእሊ, AFP መግለጺ ስእሊ, 'ዘ ቢስት' ('እታ ኣራዊት') ተባሂላ ትጽዋዕ ወግዓዊት መኪና ፕረዚደንት ኣመሪካ ኣብ ኣዲስ ኣበባ ኣብቲ እዋን'ቲ ኣቶ ሃይለማርኣም ደሳለኝ'ዩ ቀዳማይ ሚኒስተር ኢትዮጵያ ነይሩ። ሓንቲ ንነዊሕ ዓመታት ኣብ ኢትዮጵያ ዝተቐመጠት መሳርሕታ፡ ንሓላፊ ጸጥታ ኢትዮጵያ ብተሌፎን ረኺባ፡ እቲ ነቲ መጥቃዕቲ ክፍጽም መደብ ኣለዎ ዝተባህለ ሰብ ኣበይ ከምዘሎ ከም ዘይፍለጥን፡ እቲ ኩነታት ከም ዘስግኦምን ገሊጻትሉ ትብል ሱዛን ራይስ። "ንሱ [እቲ ሓላፊ ጸጥታ ኢትዮጵያ] ድማ፡ ጸገም የለን ይብላ ...ንሳ ድማ፡ ኣሎ እምበር ትብሎ...እንታይ ኮይኑ ጸገም ዘይከውን፡ ኣበይ ኣሎ እቲ ሰብ...?" ሓይሊ ኣየር ኢትዮጵያ ኣብ ልዕሊ ኣልሸባብ መጥቃዕቲ ፈጺሙ ዘይዛሪ መዘዝ ኲናት ኢትዮ-ኤርትራ ኣብ ሶማልያ "ኣብ መወዳእታ ምሳይ ኣሎ፡ ይብል እቲ ሓላፊ ጸጥታ። ኣብቲ ማዕርፎ ነፈርቲ።" "ኣብቲ ማዕርፎ ነፈርቲ!
